**Beiskolázási tájékoztató**

**a 2017-2018. tanévre**

**Messzefalvi Gimnázium**

A Messziről

Iskolánk 2016 szeptemberében ünnepelte fennállásának 150. évfordulóját. Alapítása rendhagyó volt. A szülők kezdeményezésére báró Messzefalvy Zsigmond alapította az intézményt birtokainak egyéves bevételeit felajánlva. A Messzefalvy család gondoskodott az iskola fenntartásáról az államosításig.

Az intézmény az államosítás után is jól szervezett, igényes és ugyanakkor családias légkörű iskola maradt. Az épület több átalakítás után 1968-ban nyerte el mai formáját, amely akkor Közép-Európa egyik legkorszerűbb iskolája volt. A Közely Egyetem gyakorló iskolája lett, és megindult egy színvonalas tanári gárda szervezése. A hagyományok és e kiváló tanári kar együttes hatása meghatározó volt az iskola későbbi éveiben is. Megkezdődött a tagozatos képzés: először az idegen nyelvi, majd a természettudományos.

Iskolánk mindig fontosnak tartotta a tehetséggondozást, ezért amikor lehetőség nyílt, elindítottuk a nyolc évfolyamos képzést, amely azóta is a legsikeresebb és legnépszerűbb képzési forma a gimnáziumban. Tanulóink többsége egyetemen, főiskolán folytatja tanulmányait, a felsőoktatásba sikeresen felvételizők aránya a négy évfolyamos osztályokból 80%, a nyolc évfolyamos osztályból 95% feletti.

Nyitott kapuk {Jelentkezési lap az iskola portáján kérhető}

Nyílt napjainkon 9 órától várjuk az érdeklődő diákokat, akik megismerhetik iskolánkat, és regisztrációt követően óralátogatásokra is lehetőségük nyílik.

1. 2016. október 10-11.
2. 2016. november 16-17.
3. 2016. december 8-9.

Jelentkezés a Messzibe

A Messzibe jelentkező diákoknak meg kell írni a központi írásbeli felvételi dolgozatot matematikából és magyarból, illetve szóbeli meghallgatást is tartunk.

Határidők

Jelentkezés írásbeli vizsgára 2016. 12. 09.

Írásbeli vizsga 4. és 8. osztályosoknak 2017. 01. 21. 10 óra

Pótnap 2017. 01. 26. 14 óra

Tájékoztatás az írásbeli eredményekről 2017. 02. 09.

Jelentkezés a választott középiskolákba 2017. 02. 15.

Szóbeli felvételi vizsga 2017. 02. 20-27.

Döntés a felvételről 2017. 04. 26.

Beiratkozás 2017. 06. 22. 8-12 óráig

Tagozatok, oktatás

Egy oktatási intézmény életében fontos tényező, hogy tudjon alkalmazkodni a társadalmi igényekhez. Az általános tanterv szerint haladó tehetséggondozó nyolc évfolyamos osztály mellett az angol és német nyelvi, informatika, matematika és természettudományos tagozatra, valamint az élsportolói osztályba várjuk a továbbtanulni szándékozó, jó tanulmányi eredménnyel rendelkező tanulók jelentkezését.

A tagozatos képzésben tanított tárgyak óraszámai

11. és 12. évfolyamon valamennyi tárgyból lehet emelt szintű érettségi vizsgára felkészítő képzésre jelentkezni. A tagozatosok egy, az általános képzésre járók két tárgyat választhatnak.

A szóbeli meghallgatás témakörei és az értékelés módja iskolánk honlapján olvasható.

Messzefalvi Gimnázium

9860 Messzefalva, Zsigmond tér 3.

OM azonosító: 088755

Tel.: 98 555-8877

Honlap: www.messzefalvi.hu

E-mail: iskola@messzefalvi.hu